Estêvão Rodrigues de Castro

Estêvão Rodrigues de Castro (1560-1638) estis portugala kuracisto, sciencisto, poeto, filozofo, verkisto kaj profesoro pri Medicino en la Universitato de Pizo. Pro religiaj demandoj li vivis la 29 lastajn jarojn de sia vivo en Italio, dividita inter sia kariero kiel klinikisto kaj verkisto, kies rezulto estas la sennombraj studoj pri la scienca naturo krom vasta kaj varia poetikva verkaro. Krom tio, li estis privata kuracisto de la Kozimo la 2-a de Mediĉo (1590-1621) kaj de lia filo Ferdinando la 2-a (1610-1670), kiuj iliavice fariĝis lia patrono. Lia poezia verkaro estis tiel fekunda ke oni eĉ atribuis al Kamoenz kelkaj el liaj poemojDicionário de Luís de Camões, Vitor Aguiar E Silva

 Vivo 
Li studis en la Universitato de Koimbro kaj ricevis sian diplomon de Bakalaŭro pri Artoj en la 3-a de marto 1584, licenciiĝis en la sama fakultato en la 18-a de majo 1585 kaj diplomiĝis kiel doktoro pri medicino en la 26-a de oktobro 1588. Dum 25 jaroj li oficis kiel kuracisto en Lisbono, tamen li ne sentis sin bonsukcesa sin dediĉante al medicino kaj al la zorgoj de siaj pacientoj. Tiuepoke li jam kultivis la guston pri poetiko kaj tiam li verkis la poemon "De Simulato Rege Sebastiano", krom multaj aliaj poemoj en la latina, hispana kaj portugala lingvoj, kiuj cetere estis publikigitaj de lia filo Francisko de Castro. Li edziĝis al S-ino Genoveva Figueira kaj havis kvar gefilojn. Francisco supervivis lin kaj lia alia filo Antono estis kuracisto en Florenco kaj mortis en la 13-a de majo 1633, infektita de la pesto, la du aliaj estis Maria kaj Marteno.

En 1608, li decidas fuĝi al eksterlando. Laŭ lia biografo, Giacinto Manuppella, pro la persekutoj al liaj judaj kunfratoj li decidas foriri. La situacio estis malfacila por la ĵus-baptitaj judoj kaj sufiĉis eta suspekto de ajna malamiko por ke la mortigaj manoj de la inkvizicio atingu lin. Dum kelkaj monatoj li restis en franca urbo, Blaye-sur-Gironde, tamen pro manko de malsanuloj por traktado aŭ ĉar la medio ne estis favora por disvastigo de lia nomo aŭ kariero, li foriris al Florenco, tie kie li starigis loĝejon kaj poste al Pizo, kie multaj novbaptitaj judoj jam instruis, tiel kiel Rodrigo da Fonseca (1550-1622) kaj lia nevo Gabriel da Fonseca (1585-1668). En Florenco li estis nomumita arkiatro de la kortego. Laŭ la historiisto Angelo Fabroni (1732-1803), li estis bonŝanca je la diagnozo de la malsanoj kaj je la receptado de kuraciloj.“Felicissimus enim fuisse dicitur ad divinandas morborum causas, et ad remedia praescribenda”. Antaŭ tiom da sukcesoj en sia kariero kiel kuracisto, ne malfacile li estis nomumita Profesoro pri Medicino en la Universitato de Pizo kun altega salajro de 700 skudoj ekde la jaro 1617-1618.
eta|maldekstre|300px|"De universa muliebrium morborum Medicina", verko eldonita en 1662.

 Verkaro 
 Obras Poéticas, 1967
 Stephani Roderici Castrensis Lusitani ... Medicinae consultationes, 1644
 Obras ineditas dos nossos insignes poetas ...: dadas á luz ..., Volume 1, 1791, Pedro da Costa Perestrello, Francisco Galvão, Ayres Telles de Menezes, Estêvão Rodrigues de Castro
 Stephani Roderici Castrensis Lusitani medici ac philosophi praestantissimi ..., 1627
 Variae exercitationes medicae (paucae sed valde doctae) priuatae lectiones, 1656
 Stephani Roderici Castrensis ... quae ex quibus Opusculum verè aureum, ac ..., 1645
 D. Stephani Roderici Castrensis Lusitani ... Syntaxis praedictionum ..., 1661
 De Simulato Rege Sebastiano

 Literaturo 
 Infopedia
 Arlindo Correa
 Dicionário de Luís de Camões, Vitor Aguiar E Silva
 A visita das Fontes: Apólogo dialogal Terceiro, Francisco Manuel de Melo

 Vidu ankaŭ 
 Amato Lusitano (1511-1568)
 Teófilo Braga (1843-1924)
 Luís Vaz de Camões (1524-1580)
 Rodrigo de Castro (1550-1627)
 Rodrigo da Fonseca (1550-1622) portugala kuracisto kaj profesoro en la Universitato de Pizo
 Gabriel da Fonseca (1585-1668) portugala kuracisto de la papo Inocento la 10-aArlindo Correa
 Angelo Fabroni (1732-1803) itala historiisto kaj aŭtoro de la verko "Historia academiae Pisanae"

 Referencoj 

Kategorio:Portugalaj filozofoj
Kategorio:Portugalaj kuracistoj
Kategorio:Universitato de Koimbro
Kategorio:Universitato de Pizo
Kategorio:Naskiĝintoj la 19-an de novembro
Kategorio:Mortintoj la 30-an de junio